A BIZOTTSÁG 2164/2005/EK RENDELETE
(2005. december 23.)
a Spanyolország lobogója alatt a 3LMNO NAFO övezetben közlekedő hajók grönlandi laposhalra vonatkozó halászatának újbóli megnyitásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 26. cikke (4) bekezdésére,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (2) és különösen annak 21. cikke (3) bekezdésére,
mivel:
(1)
A bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2005. évre történő meghatározásáról szóló, 2004. december 22-i 27/2005/EK tanácsi rendelet (3) és különösen annak 21. cikke (3) bekezdésére,
(2)
2005. augusztus 24-én Spanyolország a 2847/93/EGK rendelet 21. cikke (2) bekezdése értelmében értesítette a Bizottságot, hogy 2005. szeptember 1-jei hatállyal átmenetileg megtiltja a grönlandi laposhal halászatát a lobogója alatt közlekedő hajók számára a 3LMNO NAFO-övezetben.
(3)
2005. szeptember 14-én a bizottság a 2847/93/EGK rendelet 21. cikke (3) bekezdése és a 2371/2002/EK rendelet 26. cikke (4) bekezdése értelmében elfogadta a Spanyolország lobogója alatt a 3LMNO NAFO-övezetben közlekedő hajóknak a grönlandi laposhalra vonatkozó halászati tilalmáról szóló 1486/2005/EK rendeletet (4).
(4)
A Bizottság által a spanyol hatóságoktól kapott új információ szerint a grönlandi laposhal egy bizonyos mennyisége még rendelkezésre áll a 3LMNO NAFO övezetre vonatkozó spanyol kvótában. Ezért a Spanyolország lobogója alatt hajózó vagy Spanyolországban bejegyzett hajók számára a grönlandi laposhalra vonatkozó halászat ezeken a vizeken engedélyezett.
(5)
Az engedélyezés 2005. december 10-én lép hatályba, annak érdekében, hogy lehetővé váljon a szóban forgó grönlandi laposhal halászata az év vége előtt.
(6)
A 1486/2005/EK bizottsági rendeletet ezért 2005. december 10-től hatályon kívül kell helyezni,
ELFOGADTA EZT A RENDELETET:
1. cikk
Hatályon kívül helyezés
A 1486/2005/EK rendelet hatályát veszti.
2. cikk
Hatálybalépés
Ez a rendelet az Európai Unió Hivatalos Lapjában való kihirdetését követő napon lép hatályba.
A rendeletet 2005. december 10-től kell alkalmazni.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. december 23-án.